Käärbis

Käärbis lii čäcijotteemniävvu, mii suvdá 2–3 ulmuu. Lii máhđulâš, et kárbárähtimtáiđu já kerrisrähtimtáiđu ovdánii siämmáá-áigásávt anarâšâi kooskâst.

Uásih
Kárbá uásih láá:
 Vuáđumuorâ ađai kielâs – Tot ráhtoo pievlâ ääigi ađai keessiv ton suujâst, et talle finnee peesi kavre madduu stämnin. Vuáđumuorâ lii kyevtuáság (ucceeb kárbást) já ton moojiikeejibel puátá lohtâ, mii lii suullân kuuđâ tuumá kukkosâš neljijn piihâst puánjustum navlijn já irrááttáin kiddejum. Vuáđumuorâ lii viiđâ tuumá kobdosâš já toos hevvâlistoo kaskoo kope.
 Stämni – Tot lii kärbisnjune, ađai tot vuáđumuorâ mokke, mast šadda kärbisnjune teikkâ moojiškeeči.
 Čuávjiläiđi  ađai vyeličuávji – Tot lii vuáđumuorâ aldemuš lyevdi.
 Ruobdâ – Tot lii koskâlyevdi.
 Aasâg – Tot lii pajemuš lyevdi.
 Kuoŋâr – Táválávt kárbást láá vittâ kuoŋâr.
 Ávskár – Tot kiävttoo čääsi kuáivumân kárbást.
 Pittá – Tot lii kärbisnjuuneest ton siskiibeln, kárbá enâmân ruttim várás.
 Ááŋuh, ááiruh já áŋupäädih
 Tiljáh, ovdâtiljá, koskâtiljá já monnjâtiljá
 Naappâlräigi já naappâl – Toh láá vuáđumuorâst kárbá moojiikeččin.

Purjâskäärbis
Purjâskäärbis lii stuárráb ko táválâš käärbis, já tast lii kieggi "köli" vuáđust já stivlee.

Fáádást eres soojijn

Keejâ meid
 Puárree

Käldeeh

*